Un labrador u agricultor ye a persona que s'adedica a cautivar a tierra en una explotación agraria pa la extracción y explotación d'os recursos que orichina, tals como: alimentos vechetals como cerials, fruitas, hortalicias, pastos cautivaus y forraches; fibras emplegadas por a industria textil; cautivos enercheticos etc., por cuenta propia.

Faina
Por un regular, pa o exercicio d'o suyo treballo (faina que se diz "agricultura"), o labrador s'aduya de ferramientas y maquinaria que han iu evolucionando a o largo d'a historia y que han marcau a evolución d'as civilizacions.

Simbolismo
En a cultura occidental, dende la antigüidat o labrador ha estau considerau una fegura d'humildat y sencillez, pero tamién de protección y guida.

L'agricultura se representa d'o mesmo modo que a la diosa Ceres, coronada d'espigas, con un aladro a un canto y un arbusto que prencipia a floreixer. A vegadas tien un cuerno de l'abundancia pleno de toda mena de fruitos y as dos mans sobre una pala u ixada.

Ditos y mazadas
«labrador con barrenyo ni trebajador ni cerenyo»
«labrador masiau lunero, poco trigo en o granero»

Se veiga también
Agricultura
Neorrural
Labrador